section_heading: Način funkcioniranja
paragraph_text: Žrtva se privlači obećanjem kako će biti zaposlena u vlastitom domu, često radeći jednostavne poslove koji ne zahtijevaju puno vremena (poput „punjenja poštanskih koverti“ i sl.). Svota novca koji se obećava kao plaća znatno je veća nego uobičajna primanja (npr. na prostoru neke države). Prava svrha svega jest ta da prevarant iznuđuje novac od žrtve, a to može činiti na više načina. Primjeri su da žrtva prvo mora platiti „troškove“ kako bi pristupila poslu ili da mora kupiti određene „proizvode“ koje poslodavac (prevarant) nudi.